กฎหมายสาธารณสุข - วิกิพีเดีย

# กฎหมายสาธารณสุข

### จากวิกิพีเดีย สารานุกรมเสรี

บทความนี้ต้องการตรวจสอบและยังไม่สมบูรณ์

บทความนี้ ต้องการการตรวจสอบหรือแก้ไขบางส่วน ซึ่งไม่แน่ใจหรือไม่ทราบในสิ่งที่ต้องการตรวจสอบ
คุณสามารถช่วยแก้ไขปัญหานี้ได้! โดยการกดที่ปุ่ม แก้ไข ด้านบน จากนั้นช่วยกันตรวจสอบและแก้ไขบทความให้มีลักษณะสมบูรณ์ยิ่งขึ้น เพื่อเป็นสาธารณประโยชน์ต่อไป
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือ และ นโยบายวิกิพีเดีย - เมื่อแก้ไขตามนโยบายแล้ว สามารถนำป้ายนี้ออกได้

การคุ้มครองสุขภาพประชาชนของพระราชบัญญัติการสาธารณสุข พ.ศ. 2535

ในการดำเนินชีวิตประจำวันวันของคนในสังคม มักจะมีการประกอบกิจกรรมต่างๆหลากหลาย การปล่อยปละละเลย ไร้กฎกติกาควบคุม ย่อมส่งผลกระทบต่อสุขภาพส่วนรวมของคนในสังคมอย่างเลี่ยงไม่พ้น

    เพื่อให้ประชาชนมีการดำเนินชีวิตอย่างมีความสุข  ปราศจากโรคภัยไข้เจ็บ การออกเทศบัญญัติตามพระราชบัญญัติการสาธารณสุข พ.ศ. 2535 เพื่อคุ้มครองสุขภาพของประชาชนจึงมีความสำคัญอย่างยิ่งยวด

## [แก้] เจตนารมณ์ของกฎหมายสาธารณสุข

เจตนารมณ์ของกฎหมายสาธารณสุข คือ ความต้องการให้ประชาชน อยู่ในสภาวะแวดล้อมที่ไร้มลพิษ เช่น อาศัยอยู่ในอาคารที่ถูกสุขลักษณะ มีห้องน้ำห้องส้วม มีที่เก็บรวบรวมขยะมูลฝอย มีการระบายอากาศที่ดี มีแสงสว่างเพียงพอ ที่หรือทางสาธารณะในชุมชนสะอาด เป็นระเบียบ กินอาหารที่ปลอดภัยไม่มีสารปนเปื้อน ทำงานในสถานที่ทำงานที่สะอาด ปลอดภัย มีชีวิตชีวา มีมาตรการป้องกันอันตรายต่อสุขภาพ จากการกระทำของบุคคล หรือ จากสถานประกอบการ

ดังนั้น การคุ้มครองสุขภาพประชาชนตามพระราชบัญญัติการสาธารณสุข พ.ศ. 2535 จำเป็นต้องอาศัยรายละเอียดจากกฎกระทรวง ซึ่งเป็นคำแนะนำของคณะกรรมการสาธารณสุขที่กำหนดเป็นมาตรฐานทางวิชาการเป็นแนวทางให้ราชการส่วนท้องถิ่นออกข้อกำหนดท้องถิ่นสำหรับบังคับใช้ในพื้นที่ และ ให้บริการสาธารณกิจที่เกี่ยวข้องกับวิถีการดำเนินชีวิตของประชาชน ซึ่งประกอบด้วย การควบคุมการกำจัดสิ่งปฏิกูล มูลฝอยที่เกิดจากครัวเรือน และ ชุมชน การควบคุมสุขลักษณะอาคารให้ อยู่ในสภาพที่ใช้งานได้ดี ปราศจากความสกปรกรกรุงรัง และ ไม่มีผู้คนอยู่อาศัยมากเกินไป การควบคุมดูแลกิจการเกี่ยวกับอาหาร เช่น ตลาดสด ร้านอาหาร ร้านขายของชำ หาบเร่ แผงลอย ให้ถูกสุขลักษณะ ซึ่งนอกจากโครงสร้างอาคารสถานที่สะอาดเป็นระเบียบแล้ว ยังรวมไปถึงประเภทและชนิดของ อาหาร ภาชนะ อุปกรณ์ต้องมีความสะอาด ปลอดภัย การควบคุมดูแลกิจการที่เป็นอันตรายต่อสุขภาพจำนวน 133 กิจการ ต้องควบคุมทั้งกระบวนการผลิต และ การให้บริการที่อาจก่อเกิดมลพิษ หรือ เป็นอันตรายต่อสุขภาพของประชาชน ให้มีระบบที่ถูกหลักวิชาการ วิธีการขจัด หรือ ป้องกันมลพิษที่เป็นอันตรายต่อสุขภาพ และ ต้องไม่ก่อให้เกิดเหตุเดือดร้อนรำคาญ อันเป็นการละเมิดสิทธิของประชาชนข้างเคียง

    การกำหนดเขตห้ามเลี้ยงและปล่อยสัตว์ ไม่ให้เกินกว่าจำนวนที่กำหนด รวมทั้งเงื่อนไขการปฎิบัติเพื่อป้องกันปัญหา และ ไม่ก่อให้เกิดเหตุเดือดร้อนรำคาญ

การกำหนดเขตควบคุมการ จำหน่ายสินค้าในที่หรือทางสาธารณะ เพื่อเกิดความเป็นระเบียบในชุมชน

    นอกเหนือจากกฎกระทรวงแล้ว ก่อนที่ราชการส่วนท้องถิ่นจะออกใบอนุญาต หรือ ออกหนังสือรับรองการแจ้งกับผู้ประกอบการ จำเป็นอย่างยิ่งที่ราชการส่วนท้องถิ่น   จะต้องดำเนินการตรวจความถูกต้องของเอกสาร ควบคู่ไปกับการตรวจสอบอาคารสถานที่ อุปกรณ์เครื่องมือเครื่องใช้ พร้อมทั้งให้คำแนะนำทางวิชาการ โดยอาศัยคำแนะนำจากเจ้าพนักงานสาธารณสุข ซึ่งเป็นเจ้าพนักงานสายวิชาการทุกครั้ง

หากดำเนินการอย่างเคร่งครัดทุกขั้นตอนแล้ว ความศักดิ์สิทธ์ของกฎหมายสาธารณสุข ในการคุ้มครองสุขภาพของประชาชนก็จะบรรลุเจตนารมณ์ของการกระจายอำนาจสู่ท้องถิ่น และ ธำรงไว้ซึ่งความเป็นกฎหมายมหาชน ย่อมบังเกิดขึ้นอย่างแน่นอน

ดึงข้อมูลจาก "http://th.wikipedia.org../../../%E0%B8%81/%E0%B8%8E/%E0%B8%AB/%E0%B8%81%E0%B8%8E%E0%B8%AB%E0%B8%A1%E0%B8%B2%E0%B8%A2%E0%B8%AA%E0%B8%B2%E0%B8%98%E0%B8%B2%E0%B8%A3%E0%B8%93%E0%B8%AA%E0%B8%B8%E0%B8%82.html".

หมวดหมู่: หน้าที่ต้องการความช่วยเหลือ | กฎหมาย

##### Views

- บทความ
- อภิปราย
- รุ่นปัจจุบัน

##### ค้นหา